Samme år som ungdomsboken om Ibsen ga de Figueiredo ut første bind av sin stort anlagte biografi om Henrik Ibsen. Annet og siste bind av Ibsen-biografien ble gitt ut i 2007. Figueiredo går langt i å kritisere tidligere Ibsenbiografier for å videreformidle myten om Ibsens vanskelige barndom, som Figueiredo kaller «tynnere enn tevann». Jørgen Haave skriver at Figueiredos Ibsenbiografi var et tidlig og viktig verk i et paradigmeskifte i historisk forskning på Ibsen, men at heller ikke Figueiredo har klart å frigjøre seg helt fra den gamle diskursen.